title: Jouni Parkkali

text: Parkkali harrasti nuorena monia urheilulajeja. Hänen harrastuksiinsa kuuluivat muun muassa telinevoimistelu ja yleisurheilua. Etenkin telinevoimistelussa hän niitti nuorena mainetta. Parkkalin eksyminen lentopallon pariin tapahtui melko tyypillisellä tavalla, kavereitten kautta. Kuopion lyseon viidesluokkalainen Parkkali kiinnitti lahjoillaan huomion ensimmäiseksi Erkki Roivaiseen koulupeleissä. Roivainen yritti houkutella Parkkalia Kuopion Namikan harjoituksiin, mutta ei aluksi onnistunut. Toisella yrittämällään hän sai lopulta nuorukaisen vietyä Kuopion, Männistön kouluun saliin. Siitä lähti etenemään suomalaisen lentopalloilun ikimuistoisin pelaajaura.


title: Jouni Parkkali

text: Ensimmäinen mestaruussarjakausi Parkkalilla oli 1972–73, jolloin Kuopion NMKY:n riveissä hän voitti heti pronssia. Pronssinen mitali tuli myös palkintokaappiin vuotta myöhemmin, mutta seura oli tuolloin Kuopion Sale. Kahden Kuopiossa vietetyn kauden jälkeen Parkkalin tie vei SM-sarjaan nousseeseen Pieksämäen Namikaan. Hän voitti joukkueen kanssa peräti seitsemän peräkkäistä mestaruutta kausilta 1975–1981. Lisäksi hän johdatti joukkueen tänä päivänäkin suomalaisille saavuttamattomaan Euroopan Cupin finaaleihin, joissa hänet valittiin kahdesti tähdistöjoukkueeseen. Vaikka Parkkali pelasikin kauden 1977 ammattilaisena Istanbulissa, Turkin pääsarjassa ehti hän saapua Namikan pudotuspeleihin ennen SM-sarjakauden loppua. Samalla hän sai hankittua kaudelta 1977 Turkin mestaruuden sekä Turkin Cup-kullan lisäksi jälleen kerran SM-kullan.


title: Jouni Parkkali

text: Kaudella 1980 Parkkali sai sopimustarjouksen maailmankovimmasta lentopalloliigasta, Italian pääsarjasta Torino Klippanilta. Parkkali torjui kuitenkin ammattilaissopimuksen, koska hänen perheeseensä oli odotettavissa esikoisvauva. Parkkalille syntyi vauva yhdessä vaimonsa kanssa ja vauvan nimeksi tuli Hanni. Vauvan syntymisen jälkeen Parkkali teki sopimuksen Panini Modenan kanssa ja hän pääsi Italian liigan semifinaaleihin ja saavutti cup-hopeaa.


title: Jouni Parkkali

text: Vuoden Italian liigassa vietettyään hän palasi kotimaahan ja Pieksämäen Namikan riveihin. Namikassa Parkkali voitti kauden aikana SM-hopeaa, kunnes hän suuntasi jälleen Italiaan. Parkkali pelasi kaudet 1983–85 ammattilaisena Bellunon riveissä. Parkkali valittiin Italian A1-liigan kolmanneksi parhaimmaksi pelaajaksi. Lisäksi tunnettu La Gazette dello Sport urheilulehti valitsi Parkkalin hänen Bellunossa pelatessaan, Italian neljänneksi suosituimmaksi urheilijaksi vuonna 1985. Valinnat ovat edelleen historiallisia, ja muille suomalaispelaajille saavuttamattomia. Listan kärjessä oli Udinesessa pelannut brasilialaisjalkapalloilija Zico.


title: Jouni Parkkali

text: Italiassa vietettyjen vuosien jälkeen hän palasi jälleen kotimaahan Namikan riveihin kauden ajaksi. Parkkali siirtyi 31-vuotiaana pelaajavalmentajaksi KuPS-Volleyn riveihin. Hän saavutti joukkueen kanssa kaksi pronssia, kausilta 1988 sekä 1989. Tämän jälkeen hän lopetti kokonaan pelaajauran ja siirtyi valmentajaksi.


title: Jouni Parkkali

text: Parkkali nousi Suomen lentopallomaajoukkueeseen 17-vuotiaana vuonna 1972. Hän nousi joukkueen tähtipelaajaksi nopeasti, ja vei tuntematonta Suomea niin MM-kisoihin kuin myös EM-kisoihin. Maajoukkueurallaan Parkkali pelasi 271 A-maaottelua. Hän osallistui vuosien 1978 ja 1982 MM-kisoihin, joissa Suomi sijoittui seitsemänneksitoista. Hän oli mukana kolmissa EM-kisoissa, paras sijoitus oli seitsemäs tila vuodelta 1983. Parkkali valittiin Suomessa vuoden lentopalloilijaksi viidesti vuosien 1976 ja 1981 välillä. A-maajoukkueurallaan Parkkali pelasi lopulta 271 A-maaottelua.


title: Jouni Parkkali

text: Parkkali aloitti heti pelaajauransa lopetettuaan valmentamisen KuPS-Volleyn riveissä. Hän valmensi joukkuetta neljä kautta aina kauden 1990 loppuun asti. Hän saavutti KuPS-Volleyn valmentajana kaksi SM-pronssia. Parkkalin lähdettyä KuPS-Volleysta tilalle tuli Timo Hoivala, joka valmensi joukkueen peräti kuuteen peräkkäiseen mestaruuteen. Parkkali huomasi, että hänen valmennustaidoissaan ei ollut kaikki ehkä ollut parhaimmillaan. Hän jatkoi valmentamista Tornion Lentiksessä kaudella 1991, ja sen jälkeen PPS-seuran riveissä kaudella 1992. Kausina 1992–1994 hän valmensi SM-sarjajoukkue Pallavoloa saavuttaen Suomen Cup-hopeaa. Sielunrauhan valmennusurallaan hän sai Sveitsistä, kun hän valmensi joukkueen mestaruuteen ja cupin voittoon. Sveitsissä Parkkali valmensi lopulta kaksi vuotta.


title: Jouni Parkkali

text: Parkkali on toiminut lentopallomanagerina vuodesta 2000 lähtien. Hänen manageroimiaan pelaajia on noin 40, joista kuuluisimmat pelaavat ammatikseen ulkomailla. Pääosin pelaajat ovat suomalaisia, mutta muutamia myös ulkomailta. Nimekkäimpiä Parkkalin valmentamia pelaajia ovat Riikka Lehtonen, Matti Oivanen, Mikko Oivanen, Urpo Sivula, Jukka Lehtonen, Antti Siltala, Matti Hietanen, Simo-Pekka Olli ja Petteri Laurila.


title: Jouni Parkkali

text: Parkkali on naimisissa ja hänellä on kaksi lasta vaimonsa kanssa, Hanni ja Jesse. Hänen Jesse poikansa on pelannut SM-liigassa Keski-Savon Paterin, Korson Vedon sekä Muuramen Lentopallon riveissä. Nykyisin Parkkali asuu Maaningalla.


title: Jouni Parkkali

text: Parkkali oli urheilu-urallaan erittäin räiskyvä persoona. Hänet tunnettiin ympäri Eurooppaa hyvin, etenkin uhonsa takia. Hän antoi lehtiin tarkoituksella räväköitä lausuntoja keräten paineita, joihin hän myös osasi vastata. Parkkali on todennäköisesti suomalaisen lentopalloilun kautta aikojen räiskyvin persoona.


title: Binäärinen hakupuu

text: Binäärinen hakupuu (binäärihakupuu, , BST) on hakurakenne, joka on toteutettu binääripuun avulla. Binäärisen hakupuun kaikille solmuille pätee, että solmun vasemmassa alipuussa on ainoastaan sitä pienempiä alkioita ja vastaavasti oikeassa alipuussa ainoastaan sitä suurempia alkioita.


title: Binäärinen hakupuu

text: Binäärisiä hakupuita käyttävät haku- ja lajittelualgoritmit ovat tyypillisesti erittäin tehokkaita. Hyvin tunnettu binäärisen hakupuun kehitetty versio on punamusta puu.


title: Binäärinen hakupuu

text: Binääripuun hakualgoritmi toteutetaan yleensä rekursiivisesti. Esimerkkitoteutus pseudokoodina:


title: Binäärinen hakupuu

text: Koska algoritmi on häntärekursiivinen, sen voi optimoida käyttämään toistoa rekursion sijaan. Jos tarvitaan säiliö eikä hakurakenne, niin avain ja arvo voidaan yhdistää.


title: Binäärinen hakupuu

text: Hakuoperaation suoritusaika on verrannollinen puun korkeuteen. Korkeus riippuu siitä, miten puu on muodostunut. Pahimmassa tapauksessa binääripuusta muodostuu täysin toispuolinen, jolloin hakuoperaation suoritusaika on kertaluokkaa formula_1 eikä se ole lainkaan tehokkaampi kuin vaikkapa peräkkäishaku linkitetystä listasta. Tasapainotetut hakupuut kuten punamusta puu ratkaisevat ongelman. Parhaassa tapauksessa puun korkeus on mahdollisimman pieni eli noin formula_2 formula_3, missä formula_3 on solmujen lukumäärä. Tällöin haun asymptoottinen suoritusaika on vastaavasti formula_5.


title: Isaak Babel

text: Isaak Emmanuilovitš Babel (; 13. heinäkuuta 1894 Odessa - 27. tammikuuta 1940 Moskova) oli venäläinen näytelmä- ja novellikirjailija sekä journalisti.


title: Isaak Babel

text: Babel syntyi juutalaiseen perheeseen Odessassa, Ukrainassa aikana, jolloin juutalaiset pakenivat joukoittain Venäjältä. Hän selvisi vuoden 1905 vainoista kristittyjen naapurien avulla, mutta menetti isoisänsä. Koulu-uran ajan hän joutui taistelemaan paikasta juutalaisvähemmistölle tarkoitetussa kiintiössä. Opiskellessaan Pietarissa hän tutustui Maksim Gorkiiin.


title: Isaak Babel

text: Babelin nuoruudesta kului seitsemän vuotta Venäjän sisällissodassa. Hän työskenteli kielenkääntäjänä vastavakoilupalvelussa ja sotakirjeenvaihtajana. Odessaan palattuaan hän alkoi kirjoittaa novelleja juutalaiskaupunginosan elämästä.


title: Isaak Babel

text: Stalinin kulttuuripolitiikan voimistuessa ja sosialistisen realismin noustessa määrääväksi tekijäksi kirjallisuuspiireissä Babel vetäytyi yksityisyyteen.


title: Isaak Babel

text: Gorkin saatua surmansa epäilyttävissä oloissa 1936 Babel totesi: seuraavaksi he etsivät minua. Hänet pidätettiin 1939, tuomittiin vakoilusta, vietiin vankileirille ja teloitettiin ilmeisesti vuonna 1940.


title: Hakurakenne

text: Hakurakenne eli assosiaatiotaulu () on abstrakti tietotyyppi, joka kuvaa avaimia arvoiksi. Kun hakurakenteelle antaa "avaimen" (esimerkiksi henkilön nimi), se kertoo "arvon" (puhelinnumero). Sen rajapinta on tyypillisesti:Taulukkoa voidaan pitää hakurakenteena, joka sallii avaimiksi vain luonnollisia lukuja.


title: Hakurakenne

text: Hakurakenteen matemaattinen malli on funktio, jonka määrittely- ja maalijoukko ovat numeroituvia. Määrittely- ja maalijoukot vastaavat hakurakenteen avain- ja arvojoukkoja. Assosiaatiotauluja käytetäänkin säilyttämään vaikeasti laskettavan funktion arvoja tietokoneen muistissa.


title: Hakurakenne

text: Yksinkertaisinta on käyttää toteutukseen linkitettyä listaa säilömään ("avain", "arvo")-pareja, jolloin kyselyn asymptoottinen suoritusaika on "O"("n"). Tasapainotetulla hakupuulla päästään aikaan "O"(log "n") ja hajautustaululla keskimääräiseen suoritusaikaan "O"(1).


title: Hakurakenne

text: Oikeastaan avaimien ja arvojen käsitteleminen erillisenä ei ole välttämätöntä, sillä mihin tahansa haku-, lisäys- ja poisto-operaatiot toteuttavaan tietorakenteeseen voidaan tallentaa ("avain", "arvo")-pareja. Tällöin parien vertailun on toimittava yksinomaan avaimen perusteella.


title: Hakurakenne

text: Usein sallitaan useiden arvojen tallentaminen samaan avaimeen. Etenkin C++-ohjelmointikielen yhteydessä tätä kutsutaan "assosiaatiomonitauluksi" ("multimap"). Joissakin yhteyksissä hakurakenteen rajapintaa on laajennettu tukemaan muitakin operaatioita, kuten seuraajaa (hae löydetystä avaimesta järjestyksessä seuraava) tai aluehakua ("range query", hae kaikki avaimet annetulta väliltä).


title: Hakurakenne

text: Ohjelmoinnissa hakurakenteen toteuttavaa tietotyyppiä kutsutaan assosiaatiotauluksi. Koska assosiaatiotaulut ovat hyvin yleiskäyttöisiä, useat ohjelmointikielet tukevat niitä suoraan. Lua-kieli jopa perustuu täysin niiden varaan. Yleisimpiä nimiä assosiaatiotaululle ovat "dictionary" (sanakirja), "map" (kuvaus) tai tyypillisen toteutustavan mukaan "hash table", hajautustaulu.


title: Hakurakenne

text:
C++:n vakiokirjastossa on säiliöluokka codice_1, joka on tyypillisesti toteutettu tasapainotettuna binäärihakupuuna. Standardi velvoittaa, että indeksointi voidaan tehdä ajassa "O"(log "n").
C++11-standardia edeltävässä Technical Report 1 -muistiossa standardikirjastoon on lisätty codice_2, joka toteuttaa assosiaatiotaulun hajautustauluna.


title: Hakurakenne

text:
Luan ainoa sisäänrakennettu tietorakenne on assosiaatiotaulu, jonka avulla tietueet, taulukot ja oliot rakennetaan. Koska assosiaatiotaulut ovat kaikkialla, niistä käytetään vain sanaa "table", taulu.
Pythonissa on sisäänrakennettu assosiaatiotaulu, josta käytetään sanaa "dictionary", sanakirja.


title: Koštšei

text: Koštšei Kuolematon () on ilkeä venäläisen kansanperinteen hahmo. Koštšei-nimen kirjoitusasu muissa slaavilaisissa kielissä (esimerkiksi puolan "Kościej") viittaisi siihen, että nimi on johdettu luuta merkitsevästä sanasta (ven. кость, puol. kość). Vanhoissa suomalaisissa toisinnoissa tai suomennetuissa satukirjoissa hahmon nimi on usein yksinkertaistettu asuun Kašhei tai Košhei.


title: Koštšei

text: Koštšein surmaaminen on äärimmäisen hankalaa. Hänen sielunsa on erillään ruumiista piilotettuna neulaan, joka on munassa, joka on ankassa, joka on jäniksessä, joka on rautaisessa kirstussa, joka on haudattu vihreän tammen alle Bujan-saarelle. Niin kauan kuin sielu on turvassa, Koštšei ei voi kuolla. Jos arkku kaivetaan maasta ja avataan, jänis säntää pakoon. Mikäli se tapetaan, ilmaantuu sisältä ankka, joka pyrähtää lentoon. Sillä, joka on saanut munan haltuunsa, on Koštšei vallassaan: tämä alkaa heiketä, tulee sairaaksi ja menettää taikavoimansa. Koštšei kuolee, kun neula rikotaan. Joidenkin tarinoiden mukaan se on rikottava Koštšein otsaa vasten.


title: Mutti

text: Mutti (muita nimiä "pepu, köpötes, tikkupuuro, tikkuhöyry" ja "äkkinäinen") on etenkin Keski- ja Pohjois-Pohjanmaalla suosittu perinneruoka, joka valmistetaan ohrajauhosta ja vedestä sekä maustetaan suolalla. Sitä pidetään vanhimpana ja yksinkertaisimpana pohjoispohjalaisena perinneruokana. Ruokalaji () tunnettiin myös Ruotsin Värmlannissa Suomesta peräisin olevana ruokalajina jo 1700-luvulla. Ruotsin akatemian mukaan ruoan nimi tulee sanasta "motti", joka tarkoittaa yhtä annosta kyseistä ruokalajia. Muttia on tehty myös Keski-Suomessa. Mutti voi tarkoittaa myös talkkunajauhoista ja vedestä keitettyä paksua tahnaa. Uusimaalaisen Artjärven pitäjäruoka on "hernesmutti" ja päijäthämäläisen Hollolan makea "omenapepu".


title: Mutti

text: Pepun ja mutin valmistusmenetelmät ovat vaihdelleet paikkakunnasta riippuen. Anneli Syrjäsen mukaan pepu on ollut kylmään veteen valmistettua ruokaa ja mutti on valmistettu kuumaan veteen. Pepuun on voitu maakunnan eteläisillä alueilla sekoittaa myös marjoja.


title: Mutti

text: Mutin valmistuksessa yksi osa suolattua vettä kiehutetaan. Sitten kaksi ja puoli osaa ohrajauhoa kaadetaan kiehuvaan veteen. Ei sekoiteta, vaan tehdään massaan reikiä puutikulla, jotta höyry pääsee nousemaan ylös. Annetaan jauhon kypsyä, kunnes vesi lähes haihtunut, sitten sekoitetaan. Jäämäveden määrällä saa määriteltyä, minkä kokoisia kokkareita saa aikaan. Parasta muttia saa aikaan, kun toiseen syöntiin paistaa pannulla runsaan voin kera. Mutti nautitaan perinteisesti voin kera. Muttikokkareiden koko voi vaihdella ryynimäisestä ”hiekkamutista” isokokkareiseen ”kouramuttiin”.


title: Mutti

text: Mutti on ollut perinteisesti arkista ruokaa, jopa niin sanottua ”hätäruokaa”. Muttia ja pepua valmistettiin usein välipalaksi tai evääksi.


title: Mutti

text: Sievissä järjestetään vuosittain Muttimarkkinat.


title: Bab el Mandeb

text: Bab el Mandeb (, "kyynelten portti") on salmi, joka erottaa toisistaan Afrikan ja Aasian ja yhdistää Punaisenmeren Intian valtamereen. Salmen leveys on noin 30 kilometriä. Afrikan rannikon lähellä on seitsemän pientä saarta tai luotoa, jotka tunnetaan nimellä Seitsemän veljestä. Ensimmäiset ihmiset ovat mahdollisesti ylittäneet lahden levittäytyessään Afrikan ulkopuolelle vajaa 100 000 vuotta sitten.


title: Bab el Mandeb

text: Se on saanut nimensä vaarallisuudesta merenkulkijoille. Se on strategisesti merkittävä vesitie ja yksi maailman vilkkaimmin liikennöidyistä laivareiteistä.


title: Lauri Rechardt

text: Lauri Fredrik Rechardt (s. 24. huhtikuuta 1965 Helsinki) on suomalainen entinen kilpapurjehtija ja Musiikkituottajien toiminnanjohtaja vuosina 2010-2014. Nykyisin Rechardt työskentelee musiikkialan toimialajärjestössä IFPI:ssä Lontoossa vastaten lisensoinnista ja lakikäytännöistä.


title: Lauri Rechardt

text: Rechardt osallistui Soulin olympialaisiin 1988 ja sijoittui Finnjolla-luokassa yhdeksänneksi. MM-kisoissa hänen paras sijoituksensa oli samana vuonna tullut seitsemäs tila. Vuonna 1989 hän voitti EM-pronssia ja PM-kultaa. Hän voitti urallaan myös kaksi Suomen mestaruutta vuosina 1987 ja 1989 sekä kolme SM-hopeaa vuosina 1986, 1990 ja 1991. Hänen veljensä Esko Rechardt on purjehduksen olympiavoittaja.


title: Lauri Rechardt

text: Rechardtin vanhemmat ovat diplomi-insinööri Yrjö Tapani Rechardt (s. 1931) ja lääkäri Anna Leena Nikula (s. 1934). Koulutukseltaan Rechardt on oikeustieteen kandidaatti ja hän siirtyi Musiikkituottajien toiminnanjohtajaksi lakimiehen tehtävästä. Aiemmin hän on toiminut muun muassa Gramex ry:n apulaisjohtajana sekä äänitetuottajien kansainvälisessä kattojärjestössä IFPI:ssä muissa tehtävissä.


title: Alfonso V

text: Alfonso V voi tarkoittaa seuraavia historiallisia hallitsijoita:


title: Babur

text: Babur tai Babor, koko nimeltään Zahir-ud-din Mohammad Babur (1483 – 1530) (persiaksi: ظﮩیرالدین محمد بابر) oli timuridien sukuun kuulunut keskiaasialainen hallitsija, joka perusti Intiaan Suurmogulien valtakunnan. Timuridina Babur polveutui Timur Lenkista ja Tšingis-kaanista. Hän hallitsi alun perin alueita Ferghanassa, mutta hävittyään ne uzbekeille Babur siirtyi ensin Kabulin laaksoon, josta hän teki sotaretkensä Intian niemimaalle. Babur perusti valtakuntansa hänen voitettuaan Delhin sulttaanikuntaa hallinnen Ibrahim Lodin Panipatin taistelussa vuonna 1526. Babur kuoli vuonna 1530 ja hänen seuraajakseen nousi hänen poikansa Humayun.


title: Babur

text: Baburin isä Umar Shaykh Mīrza oli Ferganan hallitsija. Baburin heimo Barlas oli taustaltaan mongolialainen, mutta se oli turkkilaistunut ajan myötä. Baburin myöhemmin perustama valtakunta olikin luonteeltaan turkkilainen. Baburin suvusta oli tullut tšagatai-klaanin jäseniä. Isänsä puolelta Babur polveutui suoraan alenevassa polvessa Timur Lenkista ja äitinsä puolelta Tšingis-kaanista. Baburin isä kuoli vuonna 1484 Baburin ollessa 11-vuotias. Babur nousi valtaistuimelle isänsä jälkeen ja päätyi miltei välittömästi hyökkäysten kohteeksi. Baburin vihollisia olivat hänen asemaansa tavoittelevat sukulaisensa ja näitä vielä vaarallisemmaksi osoittautunut Syrdarjan takaisten uzbekkien hallitsija Muhammad Šaibani. Uzbekit olivat liittäneet omiin alueisiinsa monet timuridien entisistä alueista timuridien kiistellessä samalla keskenään.


title: Babur

text: Baburin onnistui vallata Samarkand vuonna 1487, mutta hänet ajettiin pois seuraavana vuonna. Babur valloitti kaupungin uudestaan vuosina 1499-1501 ja 1511, tullen kuitenkin jälleen ajetuksi kaupungista. Muhammad Šaibanin johtamat uzbekit valtasivat häneltä Ferghanan alueen vuonna 1501, minkä jälkeen Babur vietti jonkin aikaa kiertelevää elämää maanpaossa. Lopulta vuonna 1504 Babur valloitti Kabulin ja omaksui siellä armeijansa käyttöön tuliaseet osmanien esimerkin mukaisesti. Samarkandin valtausyritykset olivat liittyneet Baburin haaveeseen hallita suurta Keski-Aasialaista valtakuntaa, mutta yritysten epäonnistuessa kerta toisensa jälkeen hänen huomionsa kiinnittyi toiseen ilmansuuntaan kohti Intiaa. Ennen Intian valloitusta hänen oli kuitenkin kukistettava Kandaharia hallinneet arghunidit. Kandahar kukistuikin vuonna 1504, minkä jälkeen kukistuivat myös arghunidien hallitsemat alueet Etelä-Afganistanissa ja Länsi-Pakistanissa.


title: Babur

text: Vuonna 1519 Babur hyökkäsi Khaibarsolan kautta Induksen yli Punjabiin palaten Kabuliin muutamaa kuukautta myöhemmin mukanaan suuri sotasaalis. Vuonna 1520 hän valloitti Badahšanin, vuonna 1522 Kandaharin ja vuonna 1524 hän piti hetkellisesti hallussaan Lahorea. 20. huhtikuuta 1526 Babur voitti suuren Delhin sulttaani Ibrahim Lodin johtaman armeijan Panipatin taistelussa, jonka jälkeen hän valtasi nopeasti Pohjois-Intian. 27. huhtikuuta Babur julistettiin hallitsijaksi Delhissä. Baburin menestyksen avaintekijöitä olivat taitava ratsuväen käyttö ja tykistö. Hänen asemansa vakiintui, kun hän vielä hieman myöhemmin kukisti rajputien konfederaation tammikuussa 1528 ja voitti Ghagharan taistelun toukokuussa 1529.


title: Babur

text: Ensimmäisenä Suurmogulien valtakunnan hallitsijana Babur hallitsi yksinvaltiaan elkein. Hovin kieleksi omaksuttiin persia. Babur tuli tunnetuksi myös alkoholin ja oopiumin käytöstään, sekä uhreikseen joutuneiden kohtelun julmuudesta. Babur rakennutti lukuisia palatseja, kylpylöitä, puutarhoja ja "dak"-nimellä tunnettuja postiasemia, joiden avulla pidettiin yhteyttä valtakunnan etäisimpiin alueisiin. Muihin uskontoihin suhtauduttiin vapaamielisesti. Hänen poikansa ottivat vaimoikseen hindulaisia rajputiprinsessoja ja rajputeja palveli myös valtakunnan virkakoneistossa.


title: Babur

text: Babur kuoli vuonna 1530, tarinan mukaan hänen käveltyään sairaan poikansa Humayunin vuoteen ympärillä rukoillen tämän sairauden siirtyvän itseensä. Humayun parantui, mutta Babur sairastui ja kuoli. Hänen muistokseen rakennettiin Babri Masjid eli Baburin moskeija Ayodhaan. Hänen ruumiinsa haudattiin Kabulin Bagh-e Baborin puistossa sijaitsevaan hautaan, joka nykyisin kaupungin tunnetuimpia nähtävyyksiä.


title: Babur

text: Babur kirjoitti omaelämäkerran "Baborname". Alkuperäinen teos kirjoitettiin tšagatai-turkiksi. Teos käännettiin persiaksi Akbarin valtakaudella ja englanniksi vuosina 1921–22.


title: Pekka Röppänen

text: Ari Pekka Röppänen (s. 7. joulukuuta 1952 Suonenjoki) on suomalainen entinen ampuja.


title: Pekka Röppänen

text: Vuoden 1986 MM-kisoissa Röppänen oli mukana MM-hopeaa voittaneessa joukkueessa. Sen lisäksi hän voitti henkilökohtaisen MM-hopean vapaakiväärin makuuammunnassa. EM-kisoissa Röppäsellä on kaksi hopeaa vuodelta 1989 sekä pronssi vuodelta 1991. Hän on voittanut kymmeniä SM-mitaleja ja tehnyt useita Suomen ennätyksiä eri kiväärilajeissa.


title: Pekka Röppänen

text: Röppäsen veljet Jorma ja Mauri Röppänen ovat myös ampujia.


title: Koheesio (tietotekniikka)

text: Tietotekniikassa koheesio tarkoittaa sitä, kuinka pitkälle moduulissa tai luokassa oleva ohjelmakoodi on keskittynyt tietyn toiminnallisuuden toteuttamiseen. Olio-ohjelmoinnissa korkea koheesio tarkoittaa esimerkiksi sitä, että luokan metodit liittyvät läheisesti samoihin käsitteisiin kuin moduulin tarjoamat palvelut.


title: Koheesio (tietotekniikka)

text: Korkea koheesio on tavoiteltava piirre. Mitä korkeampi koheesio, sitä todennäköisemmin koodia voidaan käyttää muuallakin. Samoin luotettavuus ja ymmärrettävyys paranevat.


title: Koheesio (tietotekniikka)

text: Korkea koheesio liittyy usein myös *löyhään kytkentään* ja vastaavasti *matala koheesio* johtaa helposti vahvaan kytkentään: jos moduulin toiminnallisuus hajaantuu useille eri osa-alueille, se luultavasti myös riippuu useista muista eri moduuleista ja luokista.


title: Koheesio (tietotekniikka)

text: Samoin matala koheesio johtaa yleensä vaikeaan testattavuuteen ja ylläpidettävyyteen.


title: Pyhän Olavin ritarikunta

text: Pyhän Olavin ritarikunta on toinen Norjan kahdesta virallisesta ansiomerkkiritarikunnasta.


title: Pyhän Olavin ritarikunta

text: Viisiluokkaisen ritarikunnan perusti kuningas Oskar I vuonna 1847. Se sai nimensä Norjan kansallispyhimyksen, 1000-luvun alkupuolella hallinneen kuningas Olavi Pyhän mukaan. Ritarikunnan merkki on valkoiseksi emaloitu, kultareunainen, kruunuin ja O-kirjaimin koristeltu Maltan risti, jota kannetaan valko-sini-punaisessa nauhassa. Suurristiä voidaan kantaa myös koristeellisessa kaulaketjussa. Pyhän Olavin kunniamerkkejä voidaan myöntää tunnustuksena Norjan tai koko ihmiskunnan hyväksi tehdystä arvokkaasta työstä.


title: Pyhän Olavin ritarikunta

text: Pyhän Olavin ritarikunnan suurmestari on Norjan kuningas. Presidentit Urho Kekkonen, Mauno Koivisto, Martti Ahtisaari, Tarja Halonen ja Sauli Niinistö on palkittu Pyhän Olavin suurristeillä.


title: Armas Hutri

text: Armas Aleksanteri Hutri (10. huhtikuuta 1922 Jääski – 29. toukokuuta 2015 Kaunialan sairaala) oli suomalainen kuvanveistäjä.


title: Armas Hutri

text: Hutrin vanhemmat olivat Tuomas Hutri ja Katri Saikkonen. Hän oli naimissa Mirjami Marttisen kanssa, mutta avioliitto päättyi eroon. Hutri osallistui 17-vuotiaana talvisodassa Viipurin sk-piirin poikapataljoonassa Summan ja Äyräpään taisteluihin ja haavoittui vakavasti. Hän menetti tajuntansa neljäksi vuorokaudeksi ja sai sotasairaalassa herättyään kuulla, että hänen aivoissaan oli 16 sirpaletta, joita ei voitu poistaa, vaan ne jätettiin kapseloitumaan. Hutri kuntoutui jatkosotaan, jossa hän haavoittui vielä kahdesti, mutta lievemmin. Talvisodan vammat alkoivat ärtyä 1943 ja Hutri joutui neljäksi vuodeksi sairaalaan. Hän menetti puhe-, kirjoitus- ja lukemistaitonsa. Päästyään sotasairaalasta vuonna 1947 Hutri pyrki opiskelemaan Ateneumiin, jonne hän pääsi 1949 ja josta hän valmistui 1952. Hänelle myönnettiin professorin arvo vuonna 1976. Hutri piti kunnostamassaan maalaistalossa Perniössä vuosina 1999–2009 taiteilijatalo Pyynpivoa.


title: Armas Hutri

text: Hutrin teoksia oli ensimmäisen kerran esillä 1953. Niiden pääasiallinen materiaali on pronssi, mutta hän on käyttänyt teoksissaan myös paljon puuta. Hutrin teoksia ovat muun muassa Mikkelissä sijaitseva "Nelisiipi", Yrjö Koskisen patsas Lopella ja "Saattue" -patsas Kajaanissa. Hän on myös suunnitellut Ella Erosen ja Osmo P. Karttusen hautamuistomerkit. Salossa Pernion entisen kunnantalon edustalla on Hutrin vuodelta 1983 oleva pronssista ja graniitista tehty veistos "Pyykkäri". Veistos paljastettiin vuonna 2016. Veistos on yhdistelmä esittävää ja abstraktia taidetta Hutrille tyypilliseen tapaan.


title: Dalmatiankoira

text: Dalmatiankoira on vanha, mahdollisesti Kroatian alueelta peräisin oleva koirarotu, jonka tunnistaa helposti valkoisesta tummatäplikkäästä turkista. Luonteeltaan dalmatialaiset ovat ystävällisiä ja vilkkaita. Ne rakastavat liikuntaa ja vaativat aktivointia. Dalmatiankoira kuuluu FCI:n roturyhmään 6 eli ajaviin ja jäljestäviin koiriin, vaikka rodulla ei enää nykyään ole metsästysominaisuuksia.


title: Dalmatiankoira

text: Dalmatiankoira on keskikokoinen, lihaksikas ja kestävätyyppinen koira. Sen säkäkorkeus on 54–61 cm ja paino 24–32 kg. Sukupuolileiman tulee olla selvä. Dalmatiankoiran turkki on lyhyt, karkea ja pohjaväriltään valkoinen. Turkki on helppohoitoinen eikä erityistä karvanlähtöaikaa ole, vaan karvaa lähtee ympäri vuoden, mutta kuitenkin hyvin vähän. Kirsu on mustatäpläisillä koirilla musta ja ruskeatäpläisillä ruskea. Dalmatiankoiran käpälät ovat pyöreät ja tiiviit. Kynnet ovat joko valkoiset tai samanväriset kuin koiran laikut. Silmät ovat ruskeat tai siniset, tosin siniset silmät ovat joissakin maissa rotumääritelmän vastaiset. Korvat ovat ohuet ja pyöreäkärkiset, pää pitkänmallinen ja vahva.


title: Dalmatiankoira

text: Dalmatiankoiran tunnusmerkki ovat valkoisessa turkissa olevat pyöreät, selvästi erottuvat mustat tai ruskeat (maksanväriset) laikut. Laikkujen tulisi olla jakautunut mahdollisimman tasaisesti eri puolille turkkia. Dalmatialaisen pilkut voivat olla myös vaaleankeltaiset (lemon) tai vaaleanoranssit (orange). Näitä rotumääritelmä ei kuitenkaan hyväksy. Virheeksi katsotaan myös sekavärisyys eli se, että koiralla on sekä ruskeita että mustia pilkkuja. Pennut syntyvät kokonaan valkoisina, pilkut ilmaantuvat 2-4 viikon iässä.


title: Dalmatiankoira

text: Rotu on luonteeltaan ystävällinen ja vilkas. Dalmatiankoirat ovat tunnettuja uskollisuudestaan, hyvämuistisuudestaan ja kiltteydestään, eivätkä ne ole aggressiivisia, arkoja tai hermostuneita. Ne voivat olla hyvin innostuneita vieraita kohtaan, mutta käyttäytyvät silti ystävällisesti.


title: Dalmatiankoira

text: Monien muiden älykkäiden koirien tapaan dalmatiankoirille kannattaa antaa virikkeitä, tai ne saattavat touhuta itsekseen pahoin seurauksin. Dalmatiankoira on todella kestävä ja nopea juoksija ja tarvitsee paljon liikuntaa. Sopivia dalmatialaisen kanssa harrastettavia lajeja ovat esimerkiksi agility ja toko. Dalmatialainen on nopea oppimaan, ja sen motivoiminen mm. ruoan avulla on yleensä helppoa. Dalmatialainen on kohtalaisen voimakastahtoinen koira, joten yhteistyön eteen joutuu näkemään jonkin verran vaivaa. Kekseliäs koirarotu keksii myös mieluusti omia variaatioita jo opetetuista asioista. Dalmatialaisen voi kouluttaa myös pelastuskoiraksi tai näyttelykoiraksi.


title: Dalmatiankoira

text: Dalmatialainen sopii myös perhekoiraksi, mutta sen peruskoulutusta ei tule laiminlyödä. Dalmatialainen ei automaattisesti ole lapsiystävällinen, vaan vaatii kuitenkin kaikkien muiden koirien tapaan totuttelua lapsiin. Yleisesti hyvin sosiaalisena koirana se touhuaa mieluusti kaikenikäisten kanssa.


title: Dalmatiankoira

text: Dalmatiankoiran alkuperä on edelleen arvausten varassa, mutta sen alkuperäseuduksi arvellaan Välimeren tai Kroatian aluetta. Rotu nimettiin 1700-luvulla Dalmatian maakunnan mukaan, joka tuolloin oli osa Venetsian tasavaltaa, mutta nykyään se kuuluu Kroatiaan. Samanlaisia koiria tiedetään arkeologisten löytöjen perusteella kasvatetun jopa muinaisessa Egyptissä, muttei tiedetä olivatko nämä koirat sukua nykydalmatialaisille. Vuonna 1755 Buffon kutsui rotua nimillä "Canis familiaris bengalensis" (bengalinkoira) ja "braque du Bengal" l. "braque de Bengale" (bengalinseisoja). Englantilainen Vero Shaw teki vuonna 1882 ensimmäisen dalmatiankoiran rotumääritelmän, joka oli pohjana kahdeksan vuotta myöhemmin laaditulle ensimmäiselle viralliselle määritelmälle.


title: Dalmatiankoira

text: Historiansa aikana dalmatialaista on käytetty hyvin monenlaisissa tehtävissä lintukoirasta lammaspaimeneen ja tuhoeläinten torjujaan. Sen ehkä tunnetuin käyttötarkoitus on kuitenkin vaunu- ja vahtikoira. Koira juoksi hevosvaunujen alla tai vierellä, auttoi hevosten ohjailussa ja vahti isäntänsä omaisuutta lepotaukojen aikana. Ylempisäätyiset pitivät dalmatiankoiria myös yksinomaan niiden huomiota herättävän ulkonäön vuoksi. Etenkin Yhdysvalloissa rotu yhdistetään usein palokuntaan, ja siitä käytetään nimitystä "firehouse dog". Dalmatialaisen ura palokunnassa liittyy ilmeisesti sen tehtävään vaunukoirana, sillä ensimmäiset paloautot olivat hevosvetoisia.


title: Dalmatiankoira

text: Nykyään dalmatiankoiria käytetään ainoastaan seurakoiriksi. Metsästysominaisuuksia rodulla ei ole. Rodun suosio nousi huimasti Dodie Smithin julkaiseman lastenkirjan "Satayksi dalmatiankoiraa" (1956) ja siihen perustuvien Disneyn elokuvasovitusten myötä.


title: Dalmatiankoira

text: Rodun sopusuhtaisen ja liioittelemattoman ulkomuodon takia dalmatialaisilla ilmenee harvoin rakenteellisia vikoja. Dalmatiankoiran yleisimpiä, perinnöllisiä sairauksia ovat kuurous ja allergiat. Sinisilmäisyyden ja kuurouden välillä on voimakas yhteys. Dalmatiankoira on yleensä pitkäikäinen rotu.


title: Dalmatiankoira

text: Suomessa oli tammikuussa 2007 rekisteröityjä dalmatiankoiria runsaat 6 300 yksilöä. Yleisin väri on edelleen valkoinen pohjaväri mustin täplin. Tätä värimuunnosta on rekisteröity runsaat 4 100 yksilöä. Toista sijaa värimuunnoksissa pitää valkoinen pohjaväri ruskein pilkuin. Muita värejä on rekisteröity alle 100 yksilöä.


title: Dalmatiankoira

text: Ensimmäiset dalmatiankoirat tuotiin Suomeen vuonna 1957. Viimeisen kymmenen vuoden aikana dalmatiankoiran suosio on pysynyt varsin tasaisena: koiria on rekisteröity vuosittain noin 300. Vuonna 2006 dalmatialaisia rekisteröitiin 267 kappaletta.


title: Karkeakarvainen saksanseisoja

text: Karkeakarvainen saksanseisoja (, ) on alun perin saksalainen koirarotu, joka on syntynyt risteyttämällä villakoirapointtereita, korthalsingriffoneita, kierteiskarvaisia seisojia (Deutsch Stichelhaar) ja lyhytkarvaisia saksanseisojia. Karkeakarvainen saksanseisoja on laajimmalle levinnyt karkeakarvainen metsästyskoirarotu.


title: Karkeakarvainen saksanseisoja

text: Uroksen säkäkorkeus on 61–68 cm ja nartun 57–64 cm. Pää on melko pitkä, kallo leveä ja kuono voimakas. Silmien tulee olla tummat ja kirkkaat, korvien keskipitkät ja riippuvat. Rintakehä on syvä ja melko leveä. Karkeakarvainen saksanseisoja on neliömäinen, korkeintaan 3 cm korkeuttaan pitempi. Suomessa hännän typistäminen ei ole sallittua. Typistämättömänä häntä ulottuu kintereeseen asti. Karvan tulee olla karkeaa, rungonmyötäistä ja sormilla koettaessa selvästi kierteistä. Karvanpeitteen tulee olla peittävää. Koiralla tulee olla pohjavillaa. Karkeakarvaisen saksanseisojan rodullisia tuntomerkkejä ovat myös tuuhea parta ja kulmakarvat. Väri on joko valkopohjainen ruskein merkein, valkopohjainen mustin merkein, ruskea päistärikkö, musta päistärikkö tai kokoruskea.


title: Karkeakarvainen saksanseisoja

text:
Metsästysvietti on erittäin voimakas, siksi rotu soveltuu yleensä huonosti pelkäksi seurakoiraksi. Se on luonteeltaan ystävällinen ihmisille, toimelias ja tarmokas. Rodulla esiintyy jonkin verran myös vartioimis- ja puolustusviettiä, mutta niistä pyritään jalostusvalinnoin määrätietoisesti eroon.
Saksanseisojat ovat melko jääräpäitä ilman kunnon koulutusta ja kuria. Joskus myös iän myötä jääräpäisyys alkaa tulla esiin. Saksanseisojat ovat myös paikoin todella ns. "hellyydenkipeitä", eli niitä pitäisi olla silittämässä ja rapsuttamassa.


title: Karkeakarvainen saksanseisoja

text: Karkeakarvainen saksanseisoja on saanut mainetta uupumattomana ja rohkeana metsästäjänä kaikenlaisessa maastossa. Se on monipuolinen metsästyskoira, joka sopii hyvin kaiken riistan metsästykseen.


title: Karkeakarvainen saksanseisoja

text: Vesilintujahdissa rotu on mainio. Se noutaa pudotetun riistan ja kerää usein talteen myös muiden sorsastajien haavoittamat tai löytämättä jääneet linnut. Karkeakarvaista saksanseisojaa käytetään myös jälkikoirana haavoitetun riistan etsimisessä. Rodun haku käy myös laajuudeltaan ja vauhdiltaan tulokselliseen riekonpyyntiin tunturimaastossa sekä peltopyy- ja fasaanijahtiin peltomaastossa.


title: Karkeakarvainen saksanseisoja

text: Rotu on vielä nuori: se sai nykyisen ulkonäkönsä 1900-luvun alussa. Suomessa rotukirjat suljettiin vasta 1938; tämä tarkoittaa sitä, että rotuun ei sen jälkeen hyväksytä muita kuin puhdasrotuisista esivanhemmista polveutuneita eläimiä. Siihen asti lyhytkarvaisia ja karkeakarvaisia saksanseisojia astutettiin ristiin ja pennut rekisteröitiin niiden karvan laadun mukaan jompaankumpaan rotuun. Rodun alkuperämaassa rotukirjaa ei ole suljettu kokonaan vieläkään.


title: Timuridien dynastia

text: Timuridien dynastia oli turkkilais-mongolilainen ja persialainen, islaminuskoinen hallitsijasuku, jonka kantaisä oli Timur Lenk (Tamerlane). Se hallitsi Keski-Aasian ja Iranin timuridien valtakuntaa, ja myöhemmin Baburin perustamaa suurmogulaattia Intiassa.


title: Timuridien dynastia

text: Timur Lenk valloitti valtavan alueen Keski-Aasiassa 1300-luvun lopussa ja 1400-luvun alussa perustaen seuraajadynastian, jonka aikana valtakunta kuitenkin nopeasti hajaantui hajotakseen lopullisesti 1500-luvun alussa. Timuridien valtakunnan hajottua Babur, Timur Lenkin suora jälkeläinen, perusti vuonna 1526 Intiaan mogulivaltakunnan, joka 1600-luvulla hallitsi suurinta osaa Intiasta, mutta heikkeni 1700-luvulla. Timuridien dynastian valta loppui Brittiläisen imperiumin hajotettua mogulaatin 1857.


title: Core War

text: Core War (tai Core Wars) on kahden pelaajan tietokonepeli, jossa pelaajat tekevät pelin omalla ohjelmointikielellä tietokoneohjelman, jonka tarkoituksena on levittää ohjelmaa käytössä olevalle muistialueelle. Ohjelmat suorittavat yhden käskyn vuorollaan ja toisen tuhonnut ohjelma on voittaja.


title: Core War

text: Pelin ohjelmat kirjoitetaan yksinkertaisella Redcode-nimisellä ohjelmointikielellä, joka muistuttaa assemblyä. Core War -pelin ensimmäisen version kehittivät D. G. Jones ja A. K. Dewdney vuonna 1984 ja se perustui idealtaan Darwin-nimiseen peliin, joka tehtiin Bell Labs 1960-luvulla.


title: Core War

text: Tietokonevirusten on sanottu syntyneen pelin pohjalta, mutta tämä lienee myytti, sillä tietokoneviruksia on ollut aiemminkin. Core War on kuitenkin saattanut innoittaa myöhempiä virusten tekijöitä.


title: Porin Teatteri

text: Porin Teatteri on Porissa sijaitseva suomenkielinen ammattiteatteri. Se perustettiin vuonna 1931, kun Porin Näyttämö ja Porin Työväen Teatteri yhdistettiin.


title: Porin Teatteri

text: Teatteri toimii kaupungin keskustassa vuonna 1884 valmistuneessa teatteritalossa, jota pidetään yhtenä Suomen kauneimmista teatterirakennuksista. Se on kuuluisa erityisesti 313-paikkaisen päänäyttämönsä allegorisista kattomaalauksista. Uusrenessanssia edustavan rakennuksen on suunnitellut ruotsalainen arkkitehti Johan Erik Stenberg.


title: Porin Teatteri

text: Suomen neljänneksi vanhimpaan teatteritaloon liittyy vuonna 1974 valmistunut lisärakennus, jossa toimii muun muassa Pieni näyttämö -niminen studionäyttämö väliaikakahvioineen. Porin Teatteri on ollut myös yksi Pori Jazz -festivaalien konserttipaikoista vuodesta 1967 lähtien. Vuonna 1910 teatteritalossa järjestettiin kreikkalais-roomalaisen painin SM-kilpailut.


title: Porin Teatteri

text: Poria pidetään suomenkielisen teatterin syntymäpaikkana, sillä Kansallisteatterin edeltäjä Suomalainen Teatteri antoi ensimmäisen näytäntönsä Porissa Hotelli Otavan teatterisalissa 13. lokakuuta 1872. Teatteri viipyi kaupungissa seitsemän viikon ajan, jonka jälkeen se toimi kiertueteatterina ympäri Suomea, kunnes asettui pysyvästi Helsinkiin. Suomalaisen Teatterin johtajana toiminut Kaarlo Bergbom halusi aloittaa suomenkieliset näytännöt jossakin muualla kuin kieliriitojen repimässä pääkaupungissa. Porissakin tosin oli toiminut ruotsinkielisiä teatteriryhmiä jo 1800-luvun puolivälistä lähtien. 1880-luvun aikana toiminta vilkastui niin, että kaupungissa vaikutti kolme harrastajateatteria; Raittiusseura Alphan näyttämö, Porin Työväenyhdistyksen näytelmäkerho sekä Suomalaisen Nuijan näytelmäseura.


title: Porin Teatteri

text: Porin Työväenyhdistyksen näytelmäkerhosta muodostettiin vuonna 1909 Porin ensimmäinen ammattiteatteri Porin Työväen Teatteri. Sille syntyi vastapainoksi porvarillinen Porin Näyttämö vuonna 1925, joka jatkoi Raittiusseura Alphan teatteritoimintaa. 1920-luvun lopulla käynnistettiin neuvottelut teattereiden yhdistymisesta Porin Näyttämön johtokunnan puheenjohtajan Kaarlo Saarenheimon johdolla. Neuvottelut johtivat lopulta vuonna 1930 tehtyyn päätökseen teattereiden yhdistymisestä. Uusi Porin Teatteri aloitti toimintansa syksyllä 1931. Sen ensimmäisenä johtajana toimi Porin Työväen Teatteria vuodesta 1928 johtanut Pekka Niskanen.


title: Porin Teatteri

text: Kuuluisimpia Poriin Teatteriin kiinnitettyinä olleita näyttelijöitä ovat olleet muun muassa Siiri Angerkoski, Leo Lastumäki, Tommi Rinne ja Sylvi Salonen. Tunnetuimpia teatterinjohtajina toimineita ovat puolestaan Helge Ranin, Glory Leppänen, Matti Kassila ja Ilmari Unho.


title: Porin Teatteri

text: Ajatus teatteritalon rakentamisesta nousi ensimmäisen kerran esille jo vuonna 1862. Se valmistui kuitenkin vasta reilut kaksikymmentä vuotta myöhemmin. Teatterirakennuksen vihkiäiset olivat 29. joulukuuta 1884. Porin Teatteri sijaitsee Hallituskadun varrella Raatihuoneenpuiston laidalla. Se on osa ns. "Porin vanhaa kaupunkia" eli Kivi-Poria, joka rakennettiin vuoden 1852 kaupunkipalon jälkeen. Alue kuuluu Museoviraston inventoimiin Valtakunnallisesti merkittäviin rakennettuihin kulttuuriympäristöihin. Käytännössä koko Porin tuhonnut tulipalo sai alkunsa nykyisen teatterirakennuksen paikalla olleesta talosta. Teatterin seinään on kiinnitetty tapauksesta kertova muistolaatta. Talon Raatihuoneenpuiston puoleisella seinustalla puolestaan on Yrjö Liipolan veistämä kirjailija Hj. Nortamon patsas vuodelta 1946.


title: Porin Teatteri

text: Porin Teatterin suunnitteli ruotsalainen arkkitehti Johan Erik Stenberg, joka myöhemmin suunnitteli myös useita muita rakennuksia Poriin sekä Ouluun. Hän oli aikaisemmin piirtänyt Söderhamnin kaupunkiin teatteritalon, jota Porin Teatteri muistutti ulkoasultaan huomattavasti. Kymmenen vuotta myöhemmin valmistunut Sundsvallin teatteri puolestaan on julkisivultaan lähes identtinen Porin Teatterin kanssa. Rakennus edustaa tyyliltään uusrenessanssia, joka oli aikakauden muotisuuntaus.


title: Porin Teatteri

text: Porin teatteritalo rakennettiin suurimmaksi osaksi ruotsalaisin voimin. Myös osa rakennusmateriaaleista tuotiin Ruotsista, muun muassa porraskivet ovat Öölannin saarelta. Sisustus sekä koristemaalaukset olivat niin ikään ruotsalaisten suunnittelemia. Teatterisalin koristeet ja esiriipun suunnitteli tukholmalainen Carl Grabow. Hän oli tehnyt ne valmiiksi jo kotimaassaan ja Porissa ne ainoastaan asennettiin paikalleen. Näyttämöaukon arkkitehti Stenberg oli kopioinut suoraan Ruotsin kuninkaallisen oopperan vuonna 1773 valmistuneesta oopperatalosta. Sen yläpuolella on vasemmassa kulmassa Shakespearea ja oikeassa Mozartia esittävä kipsinen reliefi. Aukon sivuilla puolestaan ovat Runebergin ja Topeliuksen rintakuvat.


title: Porin Teatteri

text: Teatterisalissa on yhteensä 313 istumapaikkaa, joista 79 sijaitsee sitä kiertävällä parvella. Alun perin tilaa oli 450:lle hengelle. Salin kattokruunun, johon on kuvattuna aarnikotka, on suunnitellut tukholmalainen kuvanveistäjä Henrik Nerpin. Teatterisalin katon koristemaalaukset on tehnyt helsinkiläinen Salomo Wuorio, joka tuohon aikaan oli Tukholmassa Carl Grabowin oppilaana. Katossa on seitsemän lapsihahmoa eli puttoa, jotka kuvaavat eri taiteenlajien muusia.


title: Porin Teatteri

text: Teatterin ravintolatilat valmistuivat jo ennen rakennuksen vihkiäisiä. Ensimmäinen illanvietto järjestettiin 3. marraskuuta. Erikoisuutena ravintolassa oli lontoolaisen yrityksen asentama 86 hehkulampun sähkövalaistus, joka oli tiettävästi Suomen toinen sähköllä valaistu rakennus kahta vuotta aikaisemmin Tampereella sijaitsevan Plevnaan teollisuusrakennuksen jälkeen. Joka tapauksessa Porin Teatteri oli Suomen ensimmäinen sähköistetty teatteritalo.


title: Porin Teatteri

text: Teatteritalon laajentamista alettiin suunnitella lähes välittömästi sen valmistumisen jälkeen. Vuonna 1888 taloa laajennettiin Raatihuoneenpuiston puolelle rakennetulla parvekeosalla arkkitehti Stenbergiltä tilattujen piirustusten mukaan. Sen alaosa katettiin lasiverannaksi vuonna 1897 August Krookin suunnitelmien mukaan. Veranta oli vuosikymmenien ajan ravintolakäytössä. Sisätiloissa on ollut tulipaloja ainakin vuosina 1914 ja 1916, jolloin ravintolassa mahdollisesti olleet seinämaalaukset ovat tuhoutuneet.


title: Porin Teatteri

text: Peruskorjauksia rakennuksessa on tehty 1970-luvun alussa arkkitehti Kurt Simbergin suunnitelmien pohjalta vuonna 1972 järjestettyjä suomalaisen teatterin 100-vuotisjuhlallisuuksia varten sekä vielä 1979, jolloin restautroitiin salin koristeluja. Vuonna 1974 vanhan teatterirakennuksen ja Porin oluttehtaan varaston väliin valmistui laajennusosa, jossa sijaitsee muun muassa studionäyttämö sekä teknisiä tiloja. Suurin osa niistä rakennettiin maan alle. Julkisivun reliefejä ja ornamenttejä on puhdistettu ja restauroitu 2000-luvulla. Seuraava peruskorjaus valmistui vuonna 2017. Tuoreimmassa peruskorjauksessa uusittiin muun muassa kaikki teatterin tekniset järjestelmät. Päänäyttämön torniin, vanhojen puuristikoiden kylkiin, tehtiin teräsristikot, joihin tuettiin kaikki näyttämön teatteritekniikka. Vanhat, suojellut puuristikot jäivät kannattamaan vain vesikattoa.


title: Porin Teatteri

text: Porin Teatterin nykyinen johtaja on Patrik Drake, joka on toiminut tehtävässä elokuusta 2007 lähtien.


title: Predator

text: Predator tarkoittaa seuraavia asioita:


title: Roosa Närhi

text: Roosa Närhi (s. 29. elokuuta 1990 Turku) on turkulainen, Budokwai/Taekwondo Team Turkua edustava taekwondo-urheilija. Hänen vyöarvonsa on 3. dan (kolmannen asteen musta).


title: Roosa Närhi

text: Närhi aloitti taekwondon harrastamisen vuonna 2003 ja kilpailemisen vuonna 2004. Hänen opettajansa on liikesarjamaajoukkueen päävalmentajana toimiva turkulainen Jarkko Mäkinen (5. dan).


title: Roosa Närhi

text: Närhen suurimpiin saavutuksiin kuuluu junioreiden MM-8 vuonna 2008, aikuisten MM-9 2009 sekä opiskelijoiden MM-5 2010.


title: MTM Enterprises

text: MTM Enterprises oli vuosina 1969-1998 toiminut amerikkalainen tuotantoyhtiö. Yhtiön perustivat Mary Tyler Moore ja Grant Tinker.


title: MTM Enterprises

text: MTM tuotti useita suosittuja TV-sarjoja, esimerkiksi Hill Street Blues, St. Elsewhere ja The Mary Tyler Moore Show. MTM myytiin vuonna 1989 TVS Entertainmentille. Vuonna 1996 News Corporation osti yhtiön. MTM sulautettiin pian tämän jälkeen 20th Century Foxiin ja lopetti toimintansa.


title: MTM Enterprises

text: Firman logo oli parodia MGM:n tunnuksesta; karjuvan leijonan sijaan mukana oli naukuva Mimsie-kissa. Logosta esitettiin yhtiön eri ohjelmissa erilaisia mukaelmia. Esimerkiksi Hill Street Blues -sarjassa käytetyssä logossa kissalla oli poliisin lakki.


title: The Summit Lighthouse

text: The Summit Lighthouse on yhdysvaltalaisen Mark L. Prophetin vuonna 1958 perustama teosofiaan pohjautuva uususkonnollinen järjestö. Hänen kuolemansa jälkeen 1973 toimintaa alkoi johtaa hänen leskensä Elizabeth Clare Prophet, joka vaihtoi vuonna 1973 järjestön nimeksi "Church Universal and Triumphant". Elizabeth C. Prophet´in sairastuttua 1990-luvun lopulla sekä vetäydyttyä eläkkeelle siirtyi kolmihenkinen johtokunta vastuuseen toiminnan johtamisesta. Järjestön päämaja "Royal Teton Ranch" sijaitsee Montanassa, Yhdysvalloissa.


title: The Summit Lighthouse

text: Järjestön jäsenet uskovat lähettiläänsä olevan ylösnousseiden mestareiden opetusten välittäjä. Mark L. Prophet oli järjestön ensimmäinen lähettiläs ja Elizabeth Clare Prophet hänen seuraajansa. Ylösnousseet mestarit ovat heidän mukaansa valaistuneita henkiolentoja, jotka ovat eläneet fyysisesti maanpäällisen elämän, sovittaneet karmansa, täyttäneet Jumalan heitä koskevan suunnitelmansa ja yhtyneet takaisin Jumalaan. Nyt he auttavat ihmiskuntaa taivasmaailmasta käsin. Ylösnousseet mestarit muodostavat suuren Valkoisen Veljeskunnan. Ylösnousseita mestareita ovat muun muassa arkkienkeli Gabriel, Gautama Buddha, Jeesus ja Pyhä Thérèse.


title: The Summit Lighthouse

text: Liikkeelle keskeisiä opetuksia ovat myös opetukset sisäisestä ”jumalallisesta kipinästä” ja vesimiehen ajan henkisen tietoisuuden löytämisestä.


title: The Summit Lighthouse

text: 1980-luvun lopulla Elizabeth Prophet ennusti maailmanloppua, joka tapahtuisi Neuvostoliiton iskiessä ydinasein Yhdysvaltoihin. Yli 2000 hänen seuraajaansa kerääntyi kirkon tilalle Montanaan, jonne varastoitiin rynnäkkökivääreitä, panssariajoneuvoja, ruokaa ja vaatteita maanalaisiin pommisuojiin. Kun maailmanloppua ei tullut, jäsenet alkoivat palailla kotiin. Kirkko suostui myöhemmin olemaan varastoimatta aseita, kun sille palautettiin sen verovapaan uskonnollisen yhteisön status.


title: The Summit Lighthouse

text: Jäsenmäärä väheni 1990-luvulla kun toinenkin ennustettu maailmanloppu jäi tulematta.


title: The Summit Lighthouse

text: Molempien Prophettien kuoltua useita henkilöitä on ilmoittautunut ylösnousseiden mestarien välittäjiksi. Järjestö ei kuitenkaan ole vahvistanut ketään heitä lähettiläiksi.


title: The Summit Lighthouse

text: The Summit Lighthouse on toiminut Suomessa vuodesta 1976 lähtien. Järjestö on rekisteröity vuonna 2001. Liikkeen säännölliseen toimintaan kuuluu jumalanpalveluksien järjestäminen Helsingissä.


title: Bacău

text: Bacău [baˈkəu̯] () on kaupunki Romanian itäosassa, Karpaattien juurella. Siellä on noin 133 000 asukasta. Kaupungista pääsee Transilvanian puolelle Ghimeşin solaa pitkin.


title: Bacău

text: Historiankirjojen ensimmäinen maininta Bacăusta on vuodelta 1408. Kaupungissa on paljon keskiaikaisia ja goottilaista tyyliä edustavia rakennuksia. Sen nähtävyyksiin kuuluvat ortodoksinen munkkiluostari ja romanttinen ruusupuisto.


title: Bacău

text: Ensimmäisen maailmansodan aikana romanialaisten päämaja sijaitsi Bacăussa. Nykyisin kaupunki on Romanian rautatieverkon solmukohta ja yksi vilkkaimmista asemista.


title: Karekin II

text: Karekin II, viralliselta kutsumanimeltään "Hänen Pyhyytensä katolikos Karekin II", on Armenian apostolisen kirkon johtaja vuodesta 1999.


title: Karekin II

text: Hän syntyi 21. elokuuta 1951 Voskehatissa Armeniassa ja oli nimeltään Krtich Nersessian. Hän liittyi seminaariin vuonna 1965 ja valmistui vuonna 1971, mitä ennen hänet oli vihitty diakoniksi vuonna 1970. Myöhemmin hänestä tuli munkki ja hänet vihittiin papiksi vuonna 1972. Hän opiskeli 1970-luvun lopulla myös ulkomailla Wienissä, Bonnin yliopistossa ja Zagorskissa Venäjällä. 23. lokakuuta 1983 hänestä tuli Vagharšapatin piispa ja vuonna 1992 arkkipiispa.


title: Karekin II

text: Hän osallistui aktiivisesti vuoden 1988 maanjäristyksen uhrien auttamiseen. Hän oli myös innokas hankkimaan modernia teknologiaa kirkon elämän helpottamiseen.


title: Karekin II

text: Vuonna 1999 hänet valittiin Armenian katolikokseksi, missä virassa hän seurasi Hänen Pyhyyttään Karekin I:stä.


title: Tea Vikstedt

text: Tea Vikstedt, ent Vikstedt-Nyman, (s. 6. heinäkuuta 1959 Hyvinkää) on entinen suomalainen kilpapyöräilijä, sittemmin Vasemmistoliiton kaupunginvaltuutettu Helsingissä ja rakennusmaalari.


title: Tea Vikstedt

text: Vikstedt aloitti pyöräilyuransa 24-vuotiaana liityttyään Helsingin Työväen Luistelijoihin ja tavattuaan Esa Nymanin, josta tuli hänen puolisonsa ja valmentajansa. Ensimmäiset Suomen mestaruutensa hän voitti 1984, ja 1986 hän oli MM-kisoissa 3 000 metrin takaa-ajossa kuudes ja maantieajossa kahdeksas. Parhaat sijoituksensa MM-kisoista hän sai vuosina 1987 ja 1988, kun hän sijoittui 3 000 metrin aika-ajoissa neljänneksi. Soulin olympialaisissa 1988 Vikstedt-Nyman oli maantieajossa neljäskymmeneskolmas, ja Barcelonassa 1992 maantieajossa kahdeskymmenesviides ja 3 000 metrin takaa-ajossa seitsemäs. Kolmansissa olympialaisissaan Atlantassa Vikstedt-Nyman sijoittui maantieaika-ajossa kuudenneksi ja radalla pisteajossa seitsemänneksi.


title: Tea Vikstedt

text: Vikstedt-Nyman teki urallaan kaksi maailmanennätystä. 1988 hän teki sisäratojen 10 km:n ME:n ajalla 13.12,534 ja vuonna 1990 sisäratojen 100 km:n ennätyksen ajalla 2.24.57,618. Ranskan ympäriajossa hän oli neljäs vuonna 1988 ja kolmas Italian ympäriajossa 1990. Vikstedt-Nyman voitti urallaan 24 Suomen mestaruutta ja 24 pohjoismaiden mestaruutta eri pyöräilymuodoissa ja teki kymmenen Suomen ennätystä. Hän lopetti uransa vuonna 1996.


title: Tea Vikstedt

text: Vikstedt lähti politiikkaan Rakennusliiton ammattiyhdistystoiminnan kautta oli liiton hallituksen jäsen 2003 - 2015. Vuoden 2004 kunnallisvaaleissa ja vuoden 2008 kuntavaaleissa hänet valittiin Helsingin kaupunginvaltuustoon ja yleisten töiden lautakunnan jäseneksi. Hän on ollut ehdokkaana Vasemmistoliiton listoilla eduskuntavaaleissa 2003 ja 2007.


title: Riccardo Bacchelli

text: Riccardo Bacchelli (19. huhtikuuta 1891 - 8. lokakuuta 1985) oli italialainen kirjailija. Hän kirjoitti sekä romaaneita, novelleita ja näytelmiä että musiikki- ja kirjallisuuskritiikkiä, matkakertomuksia ja muuta non-fiction -kirjallisuutta. Vuosina 1941–1944 hän oli Italian akatemian jäsen.


title: Keskipohjanmaa

text: Keskipohjanmaa on Kokkolassa ja Keski-Pohjanmaalla seitsemän kertaa viikossa ilmestyvä sanomalehti. Lehti on ilmestynyt vuodesta 1917 lähtien, ja se on Keski-Pohjanmaan johtava maakuntalehti. Lehteä kustantaa Keski-Pohjanmaan Kirjapaino Oyj. Lehden vastaavana päätoimittajana toimi marraskuun alusta 1990 toukokuun loppuun 2013 Lassi Jaakkola. Jaakkolan seuraajaksi valittiin I-Mediat Oy:n toimituspäällikkö Kauko Palola, joka aloitti vastaavana päätoimittajana 1. kesäkuuta 2013.


title: Keskipohjanmaa

text: Päätoimipaikkansa lisäksi lehdellä on aluetoimitukset Haapajärvellä, Kalajoella, Pietarsaaressa, Vetelissä ja Ylivieskassa.


title: Keskipohjanmaa

text: Keskipohjanmaan levikki on 24 126 kappaletta (2012).


title: Keskipohjanmaa

text: Lehden toimitus tekee yhteistyötä MTV3:n kanssa tuottaen kanavan uutisiin juttuja Kokkolan seudulta. Lehti on myös ollut yksi uranuurtajista verkkolehden teossa Suomessa. Lehden nettipalvelu KP24-niminen verkkolehti on yli 10 vuotta vanha ja siinä julkaistaan Keskipohjanmaan lisäksi koko Keskipohjanmaan Kirjapaino -konsernin kuuden paikallislehden uutiset.


title: Keskipohjanmaa

text: Yhtenä viimeisistä Suomen broadsheet-kokoisista lehdistä, 1. huhtikuuta 2017 painoksessa ilmoitettiin lehden siirtyvän tabloid-formaattiin 14. helmikuuta 2018.


title: Satanic Reds

text: Satanic Reds on Yhdysvalloista kotoisin oleva vuonna 2000 internetissä esittäytynyt okkultistinen järjestö. Tämä satanismia lähellä oleva niin sanottuihin vasemman käden polun järjestöihin kuuluva vasemmistolainen liike kutsuu itseään ”yhteiskuntarealistiseksi”.


title: Kool & the Gang

text: Kool & the Gang on yhdysvaltalainen R&B/soul/funk/disko -yhtye. Yhtye muodostui alun perin New Jerseyn Jersey Cityssä vuonna 1964. Yhtyeen uralla on ollut useita vaiheita. Yhtye aloitti soittamalla R&B– sekä funk –musiikkia ja päätyivät lopulta diskoyhtyeeksi. Yhtyeen viimeisimmät levytykset ennen kevättä 2006 olivat sekoitus poppia sekä R&B:tä.


title: Kool & the Gang

text: Yhtyeen tärkeimmät jäsenet vuosien varrella sisältävät veljekset Robert 'Kool' Bellin bassossa (s. 8. lokakuuta 1950, Youngstown Ohio) ja Ronald Bellin saksofonissa (s. 1. marraskuuta 1951, Youngstown, Ohio) George Brownin rummuissa (s. 5. tammikuuta 1949, Robert Mickensin trumpetissa, Dennis Thomasin myös saksofonissa ja Rick Westfieldin koskettimissa.


title: Kool & the Gang

text: Yhtyeen ensimmäinen isku pop-listoille oli heidän nimikkoalbuminsa "Kool and the Gang". Vaikka yksikään albumin kolmesta singlestä ei päässyt listojen kärkisijoille, heidän menestyksensä oli silti valtavaa. Useampia live- ja studioalbumeita seurasi ensimmäistä levyä, mutta vuoden 1973 funk-levy "Wild and Peaceful" rikkoi valtavirtaa kappaleilla kuten "Funky Stuff", "Jungle Boogie" ja "Hollywood Swinging". Kappaleet nousivat myös R&B-singelistan kärkipäähän, "Hollywood Swinging" listan ykköspaikalle. Useissa arvioissa yhtyeen vuonna 1975 julkaisema funk-levy "Spirit of the Boogie" nostetaan yhtyeen kokonaisuutena parhaaksi albumiksi. Tämän jälkeen yhtye kuitenkin lähti diskomusiikin tielle, eikä "Spirit of the Boogien" jälkeisiä levyjä pidetä yleisesti kovin hyvinä.


title: Kool & the Gang

text: 1970-luvun lopulla Kool & the Gangin uralla oli hetkellinen tauko joka päättyi uuden päälaulajan James "JT" Taylorin liittyessä yhtyeeseen vuonna 1979 "Ladies Night" -kappaleella joka aloitti 25 vuotta kestäneen perinteen "naistenilloille" ("ladies nights") New Jerseyn tanssiklubeilla ja baareissa. Heidän ainoa listahittinsä, joka saavutti ensimmäisen sijan pop-listalla oli vuoden 1980 "Celebration". Lisää hittejä seurasi 1980-luvun alkupuolella kuten "Big Fun", "Get Down on It" ja "Joanna". Yhtyeen maine laantui nopeasti vuosikymmenen loppupuolella. He kuitenkin jatkoivat albumeiden julkaisua läpi 1980- ja 1990-lukujen. Yksi heidän tämän ajan suurimpia hittejään oli kappale "Cherish" albumilta "Emergency".


title: PhpMyAdmin

text: phpMyAdmin on selaimen kautta käytettävä MySQL-tietokannan hallintatyökalu. Sen kehittämisen aloitti Tobias Ratschiller vuonna 1998, inspiroituneena Peter Kuppelwieserin MySQL-Webadmin-ohjelmasta. Vuonna 2000 Ratschiller luopui ohjelmiston kehittämisestä ajanpuutteen vuoksi.


title: PhpMyAdmin

text: Hankkeesta oli tuolloin kasvanut merkittävä ja sillä oli laaja kehittäjä- ja käyttäjäkuntansa. phpMyAdminia jaettiin muun muassa useiden Linux-jakelujen mukana. Vuonna 2001 Olivier Müller, Marc Delisle sekä Loïc Chapeaux rekisteröivät hankkeen SourceForge-sivustolle ja jatkoivat ohjelmiston kehityksen koordinointia.


title: Olli Mononen

text: Olavi Antero ”Olli” Mononen on suomalainen toimittaja, joka työskentelee Yleisradion lastenohjelmien toimituksessa. Hän oli lastenohjelma Pikku Kakkosen juontaja ja sisällöntuottaja 1980-luvulta 1990-luvulle. Hänet tunnetaan myös Karvakuonojen Rikuna. Hän muun muassa esiintyi ohjelmapalasessa jossa matkusti moottoripyörällä tutustumassa Suomeen ja juonsi myös muita TV2:n lastenohjelmia, kuten Aasi vai Apina, Temppurata, ÄlyÄlyä, Sana-Arkku ja Merirosvolaiva. Sittemmin Mononen on siirtynyt ohjaajaksi ja ohjasi muiden muassa Tonttu Toljanterin. Mononen on myös näytellyt Operaatio Hurrikaanissa joka tuli TV2:selta.


title: Tauno Metsänkylä

text: Tauno Metsänkylä on suomalainen matemaatikko ja Turun yliopiston matematiikan emeritusprofessori. Hän on perehtynyt erityisesti lukuteoriaan ja algebraan. Lisäksi hän on kirjoittanut suuren määrän luentomonisteita ja toiminut asiantuntijana mm. Simon Singhin kirjoittaman Fermat'n viimeinen teoreema -teoksen suomennoksessa.


title: Tauno Metsänkylä

text: Tauno Metsäkylä on julkaissut muun muassa seuraavat tieteelliset artikkelit:


title: Neal Adams

text: Neal Adams (6. kesäkuuta 1941, New York) on yhdysvaltalainen kuvittaja ja sarjakuvapiirtäjä, joka on tunnettu realistisesta piirrostyylistään. Adams uudisti Batmanin hahmon 1960-luvun loppupuolella, muuttaen hahmon camp-henkisestä synkkiäkin piirteitä omaavaksi.


title: Juhani Karhumäki

text: Eero Urho Juhani Karhumäki (s. 20. elokuuta 1949 Jyväskylän maalaiskunta) on suomalainen matemaatikko. Karhumäki toimii matematiikan professorina Turun yliopistossa ja on myös Turun yliopiston tilastotieteen ja matematiikan laitoksen johtaja. Hän on työskennellyt erityisesti automaattien teorian ja sanojen kombinatoriikan kanssa.


title: Juhani Karhumäki

text: Professori Karhumäki valittiin Suomalaisen Tiedeakatemian jäseneksi vuonna 2000 ja Academia Europæan jäseneksi vuonna 2006.


title: Juhani Karhumäki

text: Karhumäki asuu Perniössä Salossa. Vuonna 2014 hänelle myönnettiin ansioistaan luonnonsuojelun alalla Varsinais-Suomen luonnonsuojelupiirin ympäristöpalkinto. Karhumäki on toiminut muun muassa Salon seudun luonnonsuojeluyhdistyksen puheenjohtajana vuosina 1975–84, edistänyt metsien suojelua vuonna 2010 perustetun Salon luonnonmetsäsäätiön kautta, ollut yhtenä aloitteentekijänä Kiikalan Varesjoen notkon ja Halikon Vaisakon lehdon suojelussa, edistänyt aloitetta Teijon kansallispuistosta sekä harjoittanut lintujen rengastusta Salon seudulla vuodesta 1967. Karhumäki on myös valittu Suomen vuoden rengastajaksi 1989.


title: Perunajauho

text: Perunajauho on perunasta valmistettua jauhetta. Valmistusprosessissa perunoista poistetaan vesi ja muut aineet tärkkelystä lukuun ottamatta; jäljelle jäävä tärkkelys kuivataan, jolloin saadaan perunajauhoa.


title: Perunajauho

text: Ruoanlaitossa perunajauhoa käytetään suurustamiseen. Paperiteollisuus käyttää perunatärkkelystä paperinvalmistuksessa sidosaineena. Suomessa tuotetusta perunatärkkelyksestä lähes kaikki käytetään paperiteollisuudessa. Perunajauhoa voidaan käytää turkiseläinten rehussa.


title: Perunajauho

text: Samoin vielä ilmahiivamenetelmää käytettäessä perunajauhoja sekoitettiin valmiiseen hiivaan sitkosaineeksi. Käyttö loppui 1930-luvun lopulla, kun uusi Zulauf-menetelmä tuotti riittävän tiivistä hiivaa.


title: Happy hour

text: Happy hour on anniskelupaikoissa ajanjakso tiettyyn aikaan päivästä, jolloin juomia myydään halvemmalla. Yleensä happy hour koskee tiettyjä alkoholijuomia, yleensä hanatuotteita kuten olutta, siideriä ja mahdollisesti long drink -juomia. Happy hourin ajankohta on yleensä alkuillasta tai muulloin ravintolan kannalta hiljaisena aikana.


title: Happy hour

text: Vuoden 2018 tammikuusta lähtien voivat ravintolat Suomessa jälleen mainostaa happy hourejaan. Aikoinaan niitä sai mainostaa, mutta vuosien 2008–2017 välillä niiden mainonta ravintolan ulkopuolella oli kiellettyä.


title: Johnny B. Goode

text: Johnny B. Goode on Chuck Berryn tekemä ja levyttämä rock and roll -kappale, joka julkaistiin maaliskuussa 1958. Kappale on rock and rollin tunnetuimpia klassikkoja.


title: Johnny B. Goode

text: Sanoituksiltaan ”Johnny B. Goode” on rock and roll -versio amerikkalaisesta unelmasta. Laulu kertoo Yhdysvaltojen takamailla asuvasta nuoresta ilmiömäisestä kitaransoittajasta, joka unelmoi tähdeksi tulemisesta.


title: Johnny B. Goode

text: Chuck Berry kirjoitti “Johnny B. Gooden“ alunperin pianististaan Johnnie Johnsonista. Myöhemmin Berry alkoi kertoa laulun sanoitusten kuvaavan Berryn omaa urakehitystä tuntemattomuudesta maailmankuuluksi tähdeksi. Kappaleen sankarin sukunimi “Goode” viittaa Berryn lapsuudenkodin osoitteeseen 2520 Goode Avenue. Joitain eroja etunimen lisäksi Berryyn on: toisin kuin Berry, laulun sankari kasvoi Louisianassa eikä osannut lukea tai kirjoittaa kunnolla.


title: Johnny B. Goode

text: Alkuperäisissä sanoissa oli kohta “That little colored boy could play” (‘se pieni värillinen poika osasi soittaa’), mutta Berry vaihtoi ’värillinen’-sanan ’maalaispoikaan’, “country boy”, jotta kappaletta voitaisiin soittaa radiossa.


title: Johnny B. Goode

text: Kappaleen introriffin Berry otti Carl Hoganin soolosta Louis Jordanin kappaleella “Ain’t That Just Like a Woman” vuodelta 1946.


title: Johnny B. Goode

text: Single äänitettiin tammi–helmikuussa 1958 ja julkaistiin 31. maaliskuuta. Laulaja-kitaristi Berryn lisäksi singlellä soittavat pianisti Lafayette Leake, basisti Willie Dixon ja rumpali Fred Below. Singlen tuottivat Chess Recordsin Leonard ja Phil Chess. Kappale oli 15 viikon ajan Yhdysvaltain singlelistalla. Parhaimmillaan se nousi sijalle kahdeksan Billboard Hot 100 -singlelistalla sekä sijalle kaksi Rhythm & Blues Singles -singlelistalla.


title: Johnny B. Goode

text: Berry kirjoitti myöhemmin neljä muutakin laulua, jotka kertovat “Johnny B. Gooden” päähenkilöstä: “Bye Bye Johnny”, “Go Go Go”, “Johnny B. Blues” ja “Lady B. Goode”. Lisäksi hänen vuoden 1969 studioalbuminsa nimi on "Concerto in ‘B Goode’".


title: Johnny B. Goode

text: ”Johnny B. Goode” oli yksi vuonna 1977 lähetettyyn Voyager-avaruusluotaimen mukaan otetuista äänitteistä.


title: Johnny B. Goode

text: The Rolling Stonesin Keith Richards on väittänyt, että kappaleen kuultuaan hän päätti, mihin haluaa elämässään keskittyä.


title: Johnny B. Goode

text: Berryn ikivihreä on ylittänyt kaikki genre-rajat ja sitä ovat soittaneet tuhansien aloittelevien yhtyeiden lisäksi niin The Beatles, Jimi Hendrix, Green Day, Judas Priest, Elton John, Sex Pistols, NOFX, Johnny Winter, Peter Tosh kuin Elvis Presley. Lisäksi ”Johnny B. Goode” -kappaletta, ja erityisesti sen introa, on lainailtu ahkerasti muissa kappaleissa, esimerkiksi The Beach Boysin ”Fun, Fun, Fun” ja Hurriganesin ”Get On” -kappaleissa.


title: Columbinen verilöyly

text: Columbinen verilöyly oli Eric David Harrisin (9. huhtikuuta 1981 – 20. huhtikuuta 1999) ja Dylan Bennet Kleboldin (11. syyskuuta 1981 – 20. huhtikuuta 1999), 20. huhtikuuta 1999 tekemä joukkomurha Columbinen lukiossa Coloradossa Yhdysvalloissa. He ampuivat hengiltä 12 oppilasta ja yhden opettajan sekä haavoittivat 21 muuta. Verilöyly päättyi heidän ammuttuaan lopuksi itsensä.


title: Columbinen verilöyly

text: Merkkejä tulevasta alkoi hiljalleen ilmestyä vuonna 1996, kun Eric Harris loi America Onlineen oman kotisivun. Alkuperäinen sivu perustettiin hänen ja Kleboldin tekemien "Doom"-tasojen ylläpitoa varten, lähinnä ystävien nähtäväksi. Harris teki sivulle myös blogin, joka sisälsi vitsejä ja lyhyitä päiväkirjamerkintöjä koskien hänen ajatuksiaan perheestään, koulusta ja ystävistä. Vuoden loppuun mennessä blogi alkoi sisältää ohjeita siitä, kuinka saada aikaan pientä tuhoa, kuinka valmistaa räjähteitä, sekä tekstinpätkiä ongelmista, joita hän ja Klebold yhdessä aiheuttivat. Alkuvuodesta 1997 blogimerkinnät antoivat jo viitteitä Harrisin yhä kasvavasta vihasta yhteiskuntaa kohtaan.


title: Columbinen verilöyly

text: Harrisin sivulla oli vain muutamia vierailijoita, eikä se aiheuttanut huolta ennen kuin vuoden 1997 loppupuolella, kun Dylan Klebold antoi sivun osoitteen Harrisin entiselle ystävälle, Brooks Brownille. Brownin äiti oli tehnyt Eric Harrisista lukuisia valituksia Jefferson Countyn seriffintoimistoon uskoen, että poika oli vaarallinen. Nettisivu alkoi täyttyä tappouhkauksista Brooksille ja Dylan tiesi, että jos Brooksilla oli sivun osoite, myös tämän äiti saisi sen käsiinsä, mikä tietäisi jälleen ongelmia Harrisille. Lopulta Brooks Brownin vanhemmat ottivatkin yhteyttä Jefferson Countyn poliisiin ja tutkija Michael Guerralle kerrottiin sivusta. Guerra huomasi, että sivusto sisälsi väkivaltaisia uhkauksia Columbine High Schoolin oppilaita ja opettajia kohtaan. Harris oli kirjoittanut sivuille myös vihastaan ihmiskuntaa kohtaan ja himostaan tappaa kaikki, jotka ärsyttivät häntä. Verilöylyyn mennessä Harris ehti koota sivuille putkipommien teko-ohjeita, listan aseistaan ja myös yksilöistä, jotka hän haluaisi tappaa, vaikka heidän kokonaissuunnitelmansa ei sellaista sisältänytkään.


title: Columbinen verilöyly

text: 30. tammikuuta 1998 Harris ja Klebold otettiin kiinni heidän varastettuaan pakettiautosta työkaluja ja muun muassa tietokoneiden osia lähellä Littletonia, Coloradoa. Molemmat pidätettiin ja he joutuivat oikeuden eteen, jossa heidät todettiin syyllisiksi näpistykseen. Tuomari lähetti heidät nuorisokotiin, jossa he osallistuivat yhdessä lukuisille kursseille, joista yksi oli vihanhallintakurssi. Tällöin Harris aloitti vuoden kestävän terapiajakson psykologin kanssa.


title: Columbinen verilöyly

text: Nuorisokodissa ollessaan molemmat pojat osallistuivat valtuutuskurssille ja tapasivat uudelleenohjausvirkailijan. Hyvän käytöksen johdosta molemmat vapautettiin lopulta viikkoja suunniteltua aiemmin, vaikka he olivatkin edelleen koeajalla. Harris kirjoitti varastettujen työkalujen omistajalle anteeksipyyntökirjeen, jossa hän pyysi anteeksiantoa ja empatiaa. Samalla hän kehuskeli kotisivuillaan teeskennellyllä katumuksellaan ja onnitteli itseään petoksistaan. Harris jatkoi psykologikäyntejään vielä vain muutamaa kuukautta ennen verilöylyä, samalla kun hän ja Klebold hioivat suunnitelmaansa. Kumppanuksista tuntui, kuin he olisivat sodassa yhteiskuntaa ja vihaamiaan henkilöitä vastaan.


title: Columbinen verilöyly

text: Hieman oikeudenkäynnin jälkeen Harrisin blogi katosi ja hänen kotisivunsa muuttuivat takaisin alkuperäiseen muotoonsa, päätarkoituksenaan poikien "Doom"-peliin luomien tasojen ylläpito. Näihin aikoihin Harris alkoi kirjoittaa ajatuksiaan ja suunnitelmiaan paperivihkoon. Hän päivitti kotisivujaan yhä tiedoillaan edistyksestään aseiden keräilyssä ja niiden pommien rakentelussa, joita he lopulta käyttivät iskussa. Kun sivuston olemassaolo tuli julkiseksi, AOL poisti sivun lopullisesti palvelimiltaan.